ยาคุมฉุกเฉิน ควรกินยังไงคะ กินบ่อยได้ไหมคะ คุมได้กี่วันคะ ถ้าสมมุติว่ามีเพศสัมพันธ์ทุกวัน ควรกินยังไงคะ
สวัสดีค่ะ ยาคุมฉุกเฉินเป็นยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 80-90% โดยจะคุมกำเนิดได้เฉพาะเพศสัมพันธ์ที่เกิดมาก่อนหน้านั้นภายใน 72 ชั่วโมงเท่านั้นไม่ควรใช้บ่อยๆ หรือไม่ควรใช้เลย เพราะประสิทธิภาพต่ำกว่ายาคุมแบบแผงธรรมดา การฉีดยาคุม ฝังยาคุม หรือใส่ถุงยางอนามัย เพราะทำให้มีผลข้างเคียงเช่นเลือดออกผิดปกติ ประจำเดือนมาคลาดเคลื่อนไปได้บ่อยถ้าจะมีเพศสัมพันธ์ทุกวัน ควรใช้ยาคุมแบบแผงรายเดือนกินเอาไว้ตลอดจะดีกว่า โดยเริ่มยาภายใน 5 วันแรกของประจำเดือน กินต่อเนื่องทุกวันจนหมดแผง หรือใส่ถุงยางอนามัยขณะมีเพศสัมพันธ์ทุกครั้งก็ได้เช่นกัน ไม่ควรใช้ยาคุมฉุกเฉินในกรณีนี้ค่ะ